Franz Ferdinand

Franz Ferdinand je škótska indie rocková hudobná skupina vedená frontmanom Alexom Kapranosom. Skupina bola založená v roku 2001 v meste Glasgow a zatiaľ vydala štyri štúdiové albumy, z ktorých boli vydané single ako „Take Me Out“, „Evil and a Heathen“, „The Fallen“, „Ulysses“ či „Do You Want To“.

Druhý singel „Take Me Out“ z debutového albumu Franz Ferdinand obsadil tretiu priečku v rebríčku UK Albums Chart. Prvý album sa umiestnil v UK album chart taktiež na tretej priečke. Medzi ďalšie úspechy skupiny patrí výhra Mercury Prize v roku 2004 a dvakrát BRIT Awards za najlepšiu britskú skupinu a najlepší britský rockový akt v roku 2005. Do roku 2009 predala skupina viac ako tri milióny albumov po celom svete.

 Vznik 
Členovia kapely sa prvýkrát stretli na umeleckej škole v Glasgowe, kde sa rozhodli založiť skupinu, Každý člen už mal predchádzajúce skúsenosti z iných formácií. Zanedlho začali spolupracovať s vydavateľstvom Domino Records, kde vydali prvé EP. Neskôr sa presunuli do Malmö, kde v spolupráci s producentom Tore Johanssonom vydali prvý štúdiový album Franz Ferdinand.

 Názov 
Skupina sa pomenovala podľa rakúskeho arcivojvodu Františka Ferdinanda d'Este (v angličtine Franz Ferdinand). Vražedný atentát spáchaný na tohto následníka trónu, synovca cisára, bol využitý ako vhodná zámienka na rozpútanie prvej svetovej vojny. Členovia kapely sa vyjadrili, že sa im páči znenie tohto názvu, i to, že arcivojvodove úmrtie zmenilo svetové dejiny. Povedali, že sa im páči predstava, že by si ľudia mohli predstaviť pri počutí tohto názvu skôr skupinu ako historickú osobnosť.

 Zostava 
 Alex Kapranos (spev, gitara)
 Bob Hardy (basová gitara)
 Nick McCarthy (rytmická gitara, klávesy, vokály)
 Paul Thomson (bicie, perkusie, vokály)

 Diskografia 

 Štúdiové albumy 
 Franz Ferdinand (2004)
 You Could Have It So Much Better (2005)
 Tonight: Franz Ferdinand (2009)
 Right Thoughts, Right Words, Right Action (2013)
 Always Ascending (2018)
 The Human Fear (2025)

 EP 
 Darts of Pleasure (2003)

 Kompilácie 
 Blood (2009)

 Ceny a nominácie 
 Rok Cena Kategória2004Mercury PrizeMercury PrizeIvor Novello AwardIvor Novello AwardNME AwardsPhilip Hall Radar AwardMTV AwardsBreakthrough Video Award (Take Me Out)Q AwardsBest Video (Take Me Out)2005BRIT AwardsBest GroupBRIT AwardsBest British Rock ActNME AwardsBest Track (Take Me Out)NME AwardsBest Album (Franz Ferdinand)Meteor Music AwardsBest International GroupMeteor Music AwardsBest International Album (Franz Ferdinand)2006NME AwardsBest Live Band

 Referencie 

 Iné projekty 

 Externé odkazy 
 oficiálna stránka


Kategória:Škótske rockové hudobné skupiny
Kategória:Indierockové hudobné skupiny
Kategória:Držitelia ceny Brit Award
Kategória:Hudobné skupiny z 2002
Kategória:Dance-rock
Kategória:Štvorice v hudbe
Kategória:Držitelia ceny NME Award